ત્રિપુરાના ‘મહારાજા’ અને ત્રિપુરા કોંગ્રેસના કાર્યાધ્યક્ષ પ્રદ્યોત વિક્રમ માણિક્ય દેવવર્મનને ભાજપ થકી મુખ્યમંત્રી પદના ઉમેદવાર તરીકે આગળ કરવાની ઓફર એમણે ચૂંટણી પૂર્વે ફગાવી હતી. સદ્નસીબે ભાજપ અને પહાડી પક્ષોના જોડાણને ત્રિપુરામાં બહુમતી મળી અને સંઘના નિષ્ઠાવંત એવા જ વિપ્લવ કુમાર દેવને મુખ્યમંત્રી થવાનો અવસર મળ્યો. સુનીલ દેવધર સાથે તેમનું ‘ટ્યુનિંગ’ બરાબર રહ્યું. જેવો દેશ તેવો વેશ કરવામાં મોદી-શાહ જોડીનું રાજકારણ ઈશાન ભારતનાં ખ્રિસ્તીબહુલ રાજ્યોમાં પણ એનડીએની સરકાર સ્થાપિત કરવામાં સફળતા મેળવી શકે છે.